title: Αξιολόγηση της μάθησης από συμμετοχή σε δραστηριότητες περιβαλλοντικής εκπαίδευσης με ψηφιακά εργαλεία Επιστήμης των Πολιτών
title: Evaluation of learning through participation in environmental educational activities with Citizen Science digital tools
titleType: AlternativeTitle
Creators: name: Κυριακίδου, Μαρία
Publisher: name: Πανεπιστήμιο Δυτικής Αττικής
Year: 2023
Subjects: Επιστήμη των Πολιτών
Ψηφιακές εφαρμογές Παρατηρητηρίων Πολιτών
Παιγνιοποίηση
Δεξιότητες μάθησης
Pl@ntnet
OdourCollect
ChoiCo
Περιβαλλοντική εκπαίδευση

description: Η παρούσα ερευνητική εργασία εμπλέκει τρεις θεματικές περιοχές: 1) την Περιβαλλοντική Εκπαίδευση και την Εκπαίδευση για την Αειφορία, 2) την Επιστήμη Πολιτών και τις ψηφιακές εφαρμογές των Παρατηρητηρίων Πολιτών και 3) τον εκπαιδευτικό σχεδιασμό ψηφιακών παιγνιδιών και παιγνιοποίηση στο σχολείο. Συγκεκριμένα, σκοπός ήταν η αξιολόγηση της μάθησης μαθητών Δημοτικού σχολείου σε σχεδιασμένες μαθησιακές δραστηριότητες Περιβαλλοντικής Εκπαίδευσης / Εκπαίδευσης για την Αειφορία, οι οποίες: 1) σε πρότερη φάση χρησιμοποιούν και αξιοποιούν ψηφιακά εργαλεία / εφαρμογές Παρατηρητηρίων Επιστήμης Πολιτών και 2) σε ύστερη φάση μεταφέρονται σε περιβάλλον πρόσθετης παιδαγωγικής αξιοποίησης με παιγνιοποίηση βασισμένη στη γεννήτρια ψηφιακών παιγνιδιών ChoiCo. Η έρευνα ακολουθεί τις αρχές της Έρευνας Σχεδιασμού (DBR) και της Εμπειρικά Θεμελιωμένης Θεωρίας (Grounded Theory). Σε αυτή συμμετείχαν 20 μαθητές ΣΤ’ Δημοτικού που φοιτούν σε ένα δημόσιο Δημοτικό Σχολείο της Αττικής και 11 εκπαιδευτικοί Πρωτοβάθμιας και Δευτεροβάθμιας Εκπαίδευσης. Για τη διεξαγωγή της έρευνας δημιουργήθηκε ένα εκπαιδευτικό σενάριο 7 ωρών με Σχέδιο Δράσης βασισμένο στους 17 Στόχους της Αειφόρου Ανάπτυξης, το οποίο εντάχθηκε στο μάθημα του Εργαστηρίου Δεξιοτήτων με τη Θεματική «Φροντίζω το Περιβάλλον» και συνδέθηκε διαθεματικά με μαθήματα όπως η Γλώσσα, η Φυσική, η Γεωγραφία, η Κοινωνική και Πολιτική Αγωγή και τα Εικαστικά. Η υλοποίησή του έγινε με τη Μεθοδολογία της Σχεδιαστικής Σκέψης (Design Thinking Methodology) και με μεθόδους διδασκαλίας μικτής (δια ζώσης και εξ’ αποστάσεως) και ομαδοσυνεργατικής μάθησης. Κατά την υλοποίηση του εκπαιδευτικού σεναρίου και της έρευνας οι μαθητές: 1) δραστηριοποιήθηκαν με τις ψηφιακές εφαρμογές των Παρατηρητηρίων Πολιτών, Pl@ntnet (παρακολούθηση της βιοποικιλότητας) και OdourCollect (παρακολούθηση της ποιότητας του αέρα), 2) αξιοποίησαν τα δεδομένα από τις καταχωρίσεις τους σε περιβάλλον ψηφιακού δομήματος/παιχνιδιού, με τίτλο “ChoicEco of Citizen Scientists”, το οποίο σχεδιάστηκε από την εκπαιδευτικό – ερευνήτρια «μισοψημένο» και, εκ προθέσεως, μερικώς «χαλασμένο» στη γεννήτρια παιχνιδιών ChoiCo, και 3) κατασκεύασαν, ανά ομάδες, τη δική τους εκδοχή του αρχικού παιχνιδιού ChoicEco μέσα από την αποσφαλμάτωση (επιδιόρθωση προγραμματιστικών λαθών / debugging) και τροποποίησή του (game modding). Σύμφωνα με τα αποτελέσματα της έρευνας, οι μαθητές καλλιέργησαν δεξιότητες ζωής, όπως η (περιβαλλοντική) ενσυναίσθηση, η υπευθυνότητα και η οργανωτική ικανότητα, δεξιότητες μάθησης, όπως η συνεργασία και η ψηφιακή συνεργασία, η ψηφιακή δημιουργικότητα, και δεξιότητες τεχνολογίας, όπως η δημιουργία και ο διαμοιρασμός ψηφιακών τεχνουργημάτων, και γνωστικές ικανότητες όπως η επίλυση προβλήματος. Η έρευνα έχει περιορισμούς, θέτει ωστόσο μια αρχική βάση για την αξιολόγηση της μάθησης στο πλαίσιο εκπαιδευτικών προγραμμάτων που συνδυάζουν την Περιβαλλοντική Εκπαίδευση, τις ψηφιακές εφαρμογές των Παρατηρητηρίων Πολιτών και την παιγνιοποίηση σε σχολικό πλαίσιο.